CELEX: 52022PC0062
Language: sk
Date: 2022-02-16
Title: Návrh ROZHODNUTIE RADY o pozícii, ktorá sa má zaujať v mene Európskej únie v druhej časti štvrtého zasadnutia konferencie zmluvných strán Minamatského dohovoru o ortuti v súvislosti s prijatím rozhodnutia, ktorým sa stanovujú prahové hodnoty pre odpadovú ortuť v súlade s článkom 11 ods. 2 uvedeného dohovoru

EURÓPSKA
                             KOMISIA

                                                     V Bruseli 16. 2. 2022
                                                     COM(2022) 62 final

                                                     2022/0042 (NLE)

                                             Návrh

                                   ROZHODNUTIE RADY

     o pozícii, ktorá sa má zaujať v mene Európskej únie v druhej časti štvrtého zasadnutia
      konferencie zmluvných strán Minamatského dohovoru o ortuti v súvislosti s prijatím
       rozhodnutia, ktorým sa stanovujú prahové hodnoty pre odpadovú ortuť v súlade s
                              článkom 11 ods. 2 uvedeného dohovoru

SK                                                                                            SK
 ---pagebreak---                                             DÔVODOVÁ SPRÁVA

     1.         PREDMET NÁVRHU
     Tento návrh sa týka rozhodnutia o pozícii, ktorá sa má zaujať v mene Únie v druhej časti
     štvrtého zasadnutia konferencie zmluvných strán Minamatského dohovoru o ortuti (COP4.2)
     v súvislosti s plánovaným prijatím rozhodnutia, ktorým sa stanovujú prahové hodnoty pre
     odpad kontaminovaný ortuťou alebo zlúčeninami ortuti (ďalej len „odpad kontaminovaný
     ortuťou“) podľa článku 11 ods. 2 uvedeného dohovoru.

     2.         KONTEXT NÁVRHU
     2.1.       Minamatský dohovor o ortuti
     Minamatský dohovor o ortuti (ďalej len „dohoda“) je hlavným medzinárodným právnym
     rámcom zameraným na ochranu ľudského zdravia a životného prostredia pred
     antropogénnymi emisiami a uvoľňovaním ortuti a jej zlúčenín do ovzdušia, vody a pôdy.
     Zaoberá sa celým životným cyklom ortuti od ťažby primárnej ortuti po zneškodňovanie
     odpadovej ortuti. Dohoda nadobudla platnosť 16. augusta 2017. Európska únia je zmluvnou
     stranou dohody1, rovnako ako všetky jej členské štáty.
     V článku 11 ods. 2 dohody sa stanovuje, že na účely tejto dohody „odpadová ortuť“ znamená
     látky alebo predmety, ktoré a) pozostávajú z ortuti či jej zlúčenín alebo b) ktoré obsahujú
     ortuť či jej zlúčeniny alebo c) sú kontaminované ortuťou či jej zlúčeninami, a to v množstve
     vyššom než sú prahové hodnoty, ktoré má stanoviť konferencia zmluvných strán, pričom sa
     tieto látky alebo predmety zneškodňujú alebo sú určené na zneškodnenie, alebo sa ich
     zneškodnenie vyžaduje na základe ustanovení vnútroštátneho práva alebo tejto dohody. V
     tomto ustanovení sa dodáva, že táto definícia pojmu „odpadová ortuť“ vylučuje ťažobný
     odpad (nadložia, odpadovú horninu a hlušinu), okrem ťažobného odpadu z primárnej ťažby
     ortuti, ktorý obsahuje ortuť alebo zlúčeniny ortuti v množstve nedosahujúcom prahové
     hodnoty, ktoré má stanoviť konferencia zmluvných strán.
     V článku 11 ods. 3 dohody sa uvádza, že s odpadom, ktorý sa považuje za odpadovú ortuť
     podľa článku 11 ods. 2, sa musí nakladať environmentálne vhodným spôsobom.
     Konferencia zmluvných strán na svojom treťom zasadnutí (25. – 29. novembra 2019) prijala
     rozhodnutie MC-3/52, v ktorom sa stanovuje:

     Na jednej strane sú všetky druhy odpadu, ktoré pozostávajú z ortuti alebo zlúčenín ortuti
     alebo obsahujú ortuť alebo zlúčeniny ortuti, „odpadovou ortuťou“ v zmysle článku 11 ods. 2
     dohody bez ohľadu na ich obsah ortuti alebo jej zlúčenín. Pokiaľ ide o nadložia a odpadovú
     horninu z inej ako primárnej ťažby ortuti, netreba stanoviť prahové hodnoty, čo znamená, že
     patria do rozsahu pôsobnosti článku 11 dohody.
     Na druhej strane, pokiaľ ide o odpady kontaminované ortuťou alebo jej zlúčeninami („odpady
     kontaminované ortuťou“), vrátane hlušiny z inej ako primárnej ťažby ortuti („banská

     1
            Rozhodnutie Rady (EÚ) 2017/939 z 11. mája 2017 o uzavretí Minamatského dohovoru o ortuti v mene
            Európskej únie (Ú. v. EÚ L 142, 2.6.2017, s. 4).
     2
            Rozhodnutie MC-3/5 o prahových hodnotách pre odpadovú ortuť, správa konferencie zmluvných strán
            Minamatského dohovoru o ortuti týkajúca sa práce vykonanej v rámci jej tretieho zasadnutia,
            UNEP/MC/COP.3/23             zo         7.         1.       2020,          k      dispozícii   tu:
            https://www.mercuryconvention.org/sites/default/files/documents/final_report/UNEP-MC-COP-3-23-
            Report-EN.pdf.

SK                                                       1                                                       SK
 ---pagebreak---      hlušina“), a keďže zmluvné strany nedosiahli dohodu, má skupina technických expertov
     zriadená konferenciou zmluvných strán na jej druhom zasadnutí (19. – 23. novembra 2018)
     pokračovať v rokovaniach o uplatniteľných prahových hodnotách počas obdobia medzi
     zasadnutiami, ktoré predchádza jej štvrtému zasadnutiu.
     2.2.        Konferencia zmluvných strán
     Konferencia zmluvných strán dohody vykonáva funkcie, ktoré jej boli pridelené dohodou, a
     na tento účel zváži a prijme okrem iného akékoľvek dodatočné opatrenia, ktoré môžu byť
     potrebné na dosiahnutie cieľov dohody vrátane prijatia príslušných usmernení.
     Podľa článku 28 dohody a rozhodnutia MC-1/1 o rokovacom poriadku prijatom konferenciou
     zmluvných strán na jej prvom zasadnutí (24. – 29. septembra 2017) má každá zmluvná strana
     jeden hlas. Únia si však ako organizácia regionálnej hospodárskej integrácie
     a v záležitostiach, ktoré patria do jej právomoci, uplatňuje svoje právo hlasovať počtom
     hlasov rovnajúcim sa počtu jej členských štátov, ktoré sú zmluvnými stranami dohody. Únia
     si nemôže uplatniť svoje hlasovacie právo, ak si svoje hlasovacie právo uplatní ktorýkoľvek
     z jej členských štátov a naopak.
     2.3.        Pripravovaný akt konferencie zmluvných strán
     Výsledkom uvedenej práce expertov v období medzi zasadnutiami bola osobitná správa, ktorú
     vypracoval sekretariát dohovoru a ktorá obsahuje návrh rozhodnutia konferencie zmluvných
     strán o prahových hodnotách odpadovej ortuti na zváženie a prípadné prijatie na COP4.2
     (pripravovaný akt)3.

     V pripravovanom akte sa stanovia prahové hodnoty umožňujúce identifikáciu odpadu
     kontaminovaného ortuťou, na ktorý sa vzťahuje článok 11 dohody. V súlade s tým sa v
     pripravovanom akte bližšie vymedzí rozsah uplatňovania ustanovení o odpade tejto dohody, a
     najmä jej článku 11 ods. 3 o povinnosti nakladať s príslušnou odpadovou ortuťou
     environmentálne vhodným spôsobom.

     3.          POZÍCIA, KTORÁ SA MÁ ZAUJAŤ V MENE ÚNIE
     Navrhovanou pozíciou, ktorá sa má v mene Únie zaujať v druhej časti štvrtého zasadnutia
     konferencie zmluvných strán, je podporiť prijatie pripravovaného aktu, ktorý je v súlade s
     acquis EÚ.

     V skutočnosti sa pripravovaným aktom doplní rozhodnutie MC-3/5 tým, že sa bude zaoberať
     ďalšou kategóriou odpadovej ortuti, t. j. odpadom kontaminovaným ortuťou, preto je táto
     navrhovaná pozícia plne v súlade s pozíciou EÚ prijatou v súvislosti s COP.3, ktorá slúžila k
     vypracovaniu tohto rozhodnutia a už sa zaoberala otázkou prahovej hodnoty pre takýto
     odpad4.

     Odpadová ortuť je regulovaná na úrovni EÚ, najmä nariadením Európskeho parlamentu a
     Rady (EÚ) 2017/852 zo 17. mája 2017 o ortuti a o zrušení nariadenia (ES) č. 1102/2008 5,

     3
            UNEP/MC/COP.4/8.
     4
            Pozri rozhodnutie Rady (EÚ) 2019/2119 z 21. novembra 2019 o pozícii, ktorá sa má v mene Európskej
            únie zaujať na treťom zasadnutí konferencie zmluvných strán Minamatského dohovoru o ortuti pokiaľ ide o
            prijatie rozhodnutia, ktorým sa stanovujú prahové hodnoty pre odpadovú ortuť uvedené v článku 11 ods. 2
            uvedeného dohovoru (Ú. v. EÚ L 3210, 11.12.2019, s. 117).
     5
            Ú. v. EÚ L 137, 24.5.2017, s. 1.

SK                                                          2                                                         SK
 ---pagebreak---      smernicou Európskeho parlamentu a Rady 2008/98/ES z 19. novembra 2008 o odpadoch 6,
     smernicou Európskeho parlamentu a Rady 2006/21/ES z 15. marca 2006 o nakladaní s
     odpadom z ťažobného priemyslu, ktorou sa mení a dopĺňa smernica 2004/35/ES7, a
     rozhodnutím Komisie 2000/532/ES z 3. mája 2000 nahradzujúcim rozhodnutie 94/3/ES,
     ktorým sa vydáva zoznam odpadov podľa článku 1 písm. a) smernice Rady 75/442/EHS o
     odpadoch a rozhodnutie Rady 94/904/ES, ktorým sa vydáva zoznam nebezpečných odpadov
     podľa článku 1 ods. 4 smernice Rady 91/689/EHS o nebezpečných odpadoch8.

     Právne predpisy EÚ o odpadoch sa opierajú o kľúčovú povinnosť stanovenú v článkoch 13 a
     17 smernice 2008/98/ES, podľa ktorej členské štáty prijmú potrebné opatrenia s cieľom
     zabezpečiť, aby sa nakladanie s odpadom vykonávalo bez ohrozovania zdravia ľudí a
     poškodzovania životného prostredia. Týmito ustanoveniami sa plní povinnosť nakladať s
     odpadovou ortuťou environmentálne vhodným spôsobom stanovená v článku 11 ods. 3
     dohody.

     EÚ zohrala kľúčovú úlohu pri príprave dohody vrátane jej ustanovení o odpadovej ortuti a
     experti EÚ významne prispeli k uvedeným diskusiám expertov medzi zasadnutiami, avšak
     acquis EÚ v oblasti odpadu ide nad rámec článku 11 dohody, keďže všetka odpadová ortuť
     uvedená v tomto ustanovení je regulovaná na úrovni EÚ a musí sa s ňou nakladať
     environmentálne vhodným spôsobom bez ohľadu na obsah ortuti alebo zlúčenín ortuti v
     takomto odpade.

     Pozícia Únie je potrebná, keďže po prijatí dohody musia jej zmluvné strany pripravovaný akt
     vykonávať.

     4.         PRÁVNY ZÁKLAD
     4.1.       Procesnoprávny základ
     4.1.1.     Zásady
     V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia,
     ktorými sa určujú „pozície, ktoré sa majú prijať v mene Únie v rámci orgánu zriadeného
     dohodou, keď je tento orgán vyzvaný prijať akty s právnymi účinkami s výnimkou aktov
     dopĺňajúcich alebo meniacich inštitucionálny rámec danej dohody.“
     Pojem „akty s právnymi účinkami“ zahŕňa akty, ktoré majú právne účinky na základe
     pravidiel medzinárodného práva, ktorým sa riadi predmetný orgán. Zahŕňa aj nástroje, ktoré
     nemajú záväzný účinok podľa medzinárodného práva, ale „môžu rozhodujúcim spôsobom
     ovplyvniť obsah právnej úpravy prijatej normotvorcom Únie“9.
     4.1.2.     Uplatnenie na tento prípad
     Konferencia zmluvných strán je orgán zriadený dohodou, konkrétne Minamatským
     dohovorom o ortuti.

     6
            Ú. v. EÚ L 312, 22.11.2008, s. 3.
     7
            Ú. v. EÚ L 102, 11.4.2006, s. 15.
     8
            Ú. v. ES L 226, 6.9.2000, s. 3.
     9
            Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61
            až 64.

SK                                                      3                                                     SK
 ---pagebreak---      Pripravovaný akt, ktorý má konferencia zmluvných strán prijať, predstavuje akt s právnymi
     účinkami, pretože zmluvné strany dohody musia prijať opatrenia na zaistenie jeho
     vykonávania a dodržiavania.
     Pripravovaným aktom sa nedopĺňa ani nemení inštitucionálny rámec dohody.
     Procesnoprávnym základom navrhovaného rozhodnutia je preto článok 218 ods. 9 ZFEÚ.
     4.2.     Hmotnoprávny základ
     4.2.1.   Zásady
     Hmotnoprávny základ rozhodnutia podľa článku 218 ods. 9 ZFEÚ závisí predovšetkým od
     cieľa a obsahu pripravovaného aktu, v súvislosti s ktorým sa zaujíma pozícia v mene Únie.
     Ak pripravovaný akt sleduje dva ciele alebo obsahuje dve zložky a ak jeden z týchto cieľov
     alebo jednu z týchto zložiek možno určiť za hlavnú, zatiaľ čo druhý cieľ alebo druhá zložka je
     len vedľajšia, rozhodnutie podľa článku 218 ods. 9 ZFEÚ musí byť založené na jedinom
     hmotnoprávnom základe, a to na tom, ktorý si vyžaduje hlavný alebo prevažujúci cieľ alebo
     zložka.
     4.2.2.   Uplatnenie na tento prípad
     Hlavný cieľ a obsah pripravovaného aktu sa týkajú oblasti životného prostredia.
     Hmotnoprávnym základom navrhovaného rozhodnutia je preto článok 192 ods. 1 ZFEÚ.
     4.3.     Záver
     Právnym základom navrhovaného rozhodnutia by mal byť článok 192 ods. 1 ZFEÚ v spojení
     s článkom 218 ods. 9 ZFEÚ.

SK                                                 4                                                  SK
 ---pagebreak---                                                                 2022/0042 (NLE)

                                                      Návrh

                                           ROZHODNUTIE RADY

      o pozícii, ktorá sa má zaujať v mene Európskej únie v druhej časti štvrtého zasadnutia
       konferencie zmluvných strán Minamatského dohovoru o ortuti v súvislosti s prijatím
        rozhodnutia, ktorým sa stanovujú prahové hodnoty pre odpadovú ortuť v súlade s
                               článkom 11 ods. 2 uvedeného dohovoru

     RADA EURÓPSKEJ ÚNIE,
     so zreteľom na Zmluvu o fungovaní Európskej únie, a najmä na jej článok 192 ods. 1
     v spojení s jej článkom 218 ods. 9,
     so zreteľom na návrh Európskej komisie,
     keďže:
     (1)      Minamatský dohovor o ortuti10 (ďalej len „dohoda“) bol uzavretý Úniou rozhodnutím
              Rady (EÚ) 2017/93911 a nadobudol platnosť 16. augusta 2017.
     (2)      V súlade s rozhodnutím MC-1/1 o rokovacom poriadku, ktorý prijala konferencia
              zmluvných strán dohody (ďalej len „konferencia zmluvných strán“) na svojom prvom
              zasadnutí, zmluvné strany vynaložia maximálne úsilie na dosiahnutie dohody
              o všetkých podstatných záležitostiach formou konsenzu.
     (3)      Konferencia zmluvných strán dohody na svojom treťom zasadnutí 25. – 29. novembra
              2019 prijala rozhodnutie MC-3/512, ktorým sa stanovujú prahové hodnoty pre odpad
              pozostávajúci z ortuti alebo jej zlúčenín alebo obsahujúci ortuť alebo zlúčeniny ortuti,
              ako sa uvádza v článku 11 ods. 2 dohody, a v ktorom sa od skupiny technických
              expertov zriadenej konferenciou zmluvných strán na jej druhom zasadnutí 19. – 23.
              novembra 2018 vyžaduje, aby navrhla prahové hodnoty pre odpad kontaminovaný
              ortuťou alebo jej zlúčeninami (ďalej len „odpad kontaminovaný ortuťou“) vrátane
              hlušiny z inej ako primárnej ťažby ortuti.
     (4)      Očakáva sa, že konferencia zmluvných strán dohody počas druhej časti štvrtého
              zasadnutia 21. – 25. marca 2022 prijme rozhodnutie (ďalej len „navrhované
              rozhodnutie“) o prahových hodnotách pre odpad kontaminovaný ortuťou, ako sa
              uvádza v článku 11 ods. 2 dohody, ktorým by sa v konečnom dôsledku vymedzil
              rozsah uplatňovania článku 11 dohody na takýto odpad. Preto by sa nakladanie s

     10
              Overená          kópia      Minamatského        dohovoru     o ortuti      je     dostupná   na:
              https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf.
     11
              Rozhodnutie Rady (EÚ) 2017/939 z 11. mája 2017 o uzavretí Minamatského dohovoru o ortuti v mene
              Európskej únie (Ú. v. EÚ L 142, 2.6.2017, s. 4).
     12
              Rozhodnutie MC-3/5 o prahových hodnotách pre odpadovú ortuť, správa konferencie zmluvných strán
              Minamatského dohovoru o ortuti týkajúca sa práce vykonanej v rámci jej tretieho zasadnutia,
              UNEP/MC/COP.3/23               zo         7.      1.      2020,         k       dispozícii    tu:
              https://www.mercuryconvention.org/sites/default/files/documents/final_report/UNEP-MC-COP-3-23-
              Report-EN.pdf.

SK                                                       5                                                        SK
 ---pagebreak---             odpadom kontaminovaným ortuťou, na ktorý by sa vzťahoval článok 11 ods. 2
            dohody, malo vykonávať environmentálne vhodným spôsobom podľa článku 11 ods. 3
            uvedenej dohody.
     (5)    Je vhodné stanoviť pozíciu, ktorá sa má na konferencii zmluvných strán zaujať v mene
            Únie, pretože toto navrhované rozhodnutie bude mať v prípade schválenia právne
            účinky, keďže zmluvné strany dohody budú musieť prijať opatrenia na jeho
            vykonávanie na vnútroštátnej a/alebo regionálnej úrovni.
     (6)    Únia významne prispela k príprave ustanovení o odpade v tejto dohode a k práci
            expertov v období medzi zasadnutiami, ktorá sa začala na základe rozhodnutia MC-3/5
            a ktorá viedla k navrhovanému rozhodnutiu; keďže acquis Únie už vyžaduje, aby sa so
            všetkou odpadovou ortuťou uvedenou v článku 11 ods. 2, vrátane odpadu
            kontaminovaného ortuťou, dohody nakladalo bez toho, aby bolo ohrozené ľudské
            zdravie a poškodené životné prostredie bez ohľadu na obsah ortuti.
     (7)    Únia by mala podporiť prijatie len takého rozhodnutia konferencie zmluvných strán,
            ktoré je v súlade s acquis Únie,
     PRIJALA TOTO ROZHODNUTIE:

                                              Článok 1
     Pozíciou, ktorá sa má zaujať v mene Únie v druhej časti štvrtého zasadnutia konferencie
     zmluvných strán dohody, je podporiť prijatie rozhodnutia o prahových hodnotách pre odpad
     kontaminovaný ortuťou, ktoré je v súlade s acquis Únie.

                                              Článok 2
     Toto rozhodnutie je určené Komisii.

     V Bruseli

                                                Za Radu
                                               predseda

SK                                               6                                                 SK